Publication: Magyar Közlöny
Issue: MK-1998-117 (Year: 1998, Number: 117)
Era: 1990-2004
Section: 5. számú melléklet a 215/1998. (XII. 24.) Korm. rendelethez
Paragraph Index: 916

b) A legkisebb munkabér 1999. évre érvényes emelésére a munkavállalói oldal 25 000 forintot javasolt. A munkaadók megerősítették a 21 500 forintra vonatkozó korábbi javaslatukat. A munkaadói oldal az egységes minimálbér azonos időpontban történő bevezetését nem tartotta lehetségesnek, különös tekintettel a foglalkoztató mezőgazdaság helyzetének romlására, valamint arra, hogy a tavalyi Érdekegyeztető Tanács megállapodása alapján bevezetett agrár foglalkoztatási támogatást a kormányzati oldal megszüntetni tervezi. Kezdeményezte a megállapodás szerinti rendszer fenntartását, a működési tapasztalatok kormányzati értékelésének elkészítését és Érdekegyeztető Tanács ülésen történő megtárgyalását. Az Érdekegyeztető Tanács úgy döntött, hogy az ajánlatott keresetnövekedésre, valamint a minimálbérre vonatkozó tárgyalást a következő plenáris ülésen folytatja.

Source: https://magyarkozlony.hu/hivatalos-lapok/ed6e18837c564777f6d05477e201d9f3ddca9743/dokumentumok/da5b1158dba0187061c814497a307195bd4cc268/letoltes